অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda
এটা পৃথিবীর সবচেয়ে নতুন বাসস্থান।
এখানেই প্রাণীদেরকে পৃথিবীর সবচেয়ে ব্যাপক পরিবর্তনের সাথে খাপ খাওয়াতে হয়েছে।
এই দশকেই শহুরে পরিবেশের আয়তন আরো ৩০% বেড়ে যাবে।
এটাকে দেখতে প্রাণীদের জন্য শত্রুভাবাপন্ন মনে হয়।
কিন্তু সাহসীদের জন্য এটা অপার সম্ভাবনার ক্ষেত্র।
যোধপুর, ভারত।
অবিবাহিত নর লেঙ্গুরের একটি দল এসেছে স্থানীয় দলপতিকে চ্যালেঞ্জ করতে।
দলপতিটা খুব মূল্যবান একটা শহুরে এলাকা দখল করে রেখেছে।
কিন্তু এখানে কর্তৃত্ব বজায় রাখতে হলে প্রতিনিয়ত সংগ্রাম করতে হয়।
অবিবাহিতরা একত্রিত হয়ে ওকে উৎখাত করতে চায়।
এরা জিতলে, একজন দাবিদার ঐ দলপতির সকল স্ত্রীকে দখল করবে।
হয়তো ওর নবজাতকদেরকে মেরে ফেলবে।
দলটিতে ১৫টা নর আছে।
দলপতিকে সব কয়টাকেই এলাকাছাড়া করতে হবে।
সে দলের অর্ধেককে তাড়িয়ে দিয়েছে।
কিন্তু ওদের একটা অংশ ঘুরপথে এসে ওর স্ত্রীদেরকে উত্যক্ত করছে।
ওকে আবারো লড়াইতে নামতে হবে।
শেষ পর্যন্ত, সে সবাইকে তাড়াতে সক্ষম হয়েছে।
সে বিজয়ীর বেশে ঘরে ফিরে এলো।
কিন্তু ওর ডান পায়ে গুরুতর জখম হয়েছে।
শহরের জীবন ওর জন্য কঠিন।
প্রতিদিনই অনুপ্রবেশকারীদেরকে ঠেকাতে হয়।
কিন্তু এর সুফলও আছে।
কারণ এই শহুরে এলাকাটা হয়তো লেঙ্গুরদের জন্য পৃথিবীর সর্বোত্তম জায়গা।
এখানে খাবার জায়গার কোনো অভাব নেই।
মন্দিরের এই বাগানে...
...লেঙ্গুরের দল অনেক শতাব্দী ধরেই অদ্ভুত একটা সম্পর্ক তৈরি করেছে।
এই সম্পর্কটা হচ্ছে প্রতিদিন নতুন খাবারের গ্যারান্টি।
এখানকার মানুষ লেঙ্গুরকে হিন্দু দেবতা হনুমানের সাথে তুলনা করে।
এবং শ্রদ্ধাও করে।
ওদের যত খাবার দরকার, ওরা দেয়।
আর এই উচ্চপুষ্টিসম্পন্ন খাবার পেয়ে বাচ্চা দিয়ে জায়গাটা ছেয়ে গেছে।
মাদী লেঙ্গুরেরা শহরে বনের চেয়ে দ্বিগুণ বাচ্চা দেয়।
এই মা এতো খাবার পায়, যে ওর দুধের ব্যাপক পুষ্টির জন্য...
...এমন একটা জিনিস দেখা যায়, যা জঙ্গলে খুবই দুষ্প্রাপ্য।
যমজ!
সব শিশুরা মিলে যে বাহিনী তৈরি করে, তা আশেপাশের বনের চেয়ে অনেক বড়।
খাবার খুঁজতে যেহেতু সময় লাগে কম, তাই খেলাধূলার জন্য বেশি সময় পাওয়া যায়।
শহরে থাকার সুফল ব্যাপক।
সমস্যা হচ্ছে, সঠিক এলাকা খুঁজে নেয়া।
নিউ ইয়র্ক সিটি।
গিজগিজ করে বানানো এই শহরটা পৃথিবীর অন্যতম কৃত্রিম জায়গা।
কিন্তু এই পেরিগ্রিন ফ্যালকন এটাকেই আদর্শ বাসস্থান বলে মনে করে।
শুনতে অদ্ভুত লাগলেও, এই ব্যাপক পরিবর্তিত শহরটা...
... ঠিক ঐ জায়গার মতই, যেখানে পেরিগ্রিন বিবর্তিত হয়েছে।
এই উঁচু ভবনগুলোর একাধিক স্তর আছে, যেখানে ফ্যালকন বাসা বাঁধতে পারে।
আর এই উচ্চাসনই ওদের দরকার, যাতে বায়ুকে কাজে লাগানো যায়।
নিউ ইয়র্ক সিটিতে পৃথিবীর সবচেয়ে বেশি পেরিগ্রিনের মেলা।
বাতাস যখন আকাশচুম্বী ভবনগুলোর গায়ে আছড়ে পড়ে...
...ওপরের দিকে ওঠে, সেটা পাখিদেরকে উচ্চতা অর্জনে সাহায্য করে।
আর সূর্যের তাপে দগ্ধ কনক্রিট উত্তপ্ত (উর্ধ্বমুখী) বায়ু তৈরি করে...
...যাতে প্রায় বিনা কষ্টে পাখিরা ভেসে থাকতে পারে।
আর এখানে এত পেরিগ্রিন থাকার কারণ...
...নিচের রাস্তায় প্রচুর শিকার রয়েছে।
উঁচু থেকে লাফ দিয়ে ফ্যালকনরা ঘণ্টায় ২০০ মাইলের বেশি গতিতে উড়তে পারে।
কিন্তু ওদের শিকার অনেক নিচে, আর ভবনগুলোর বেশি কাছাকাছি থাকে।
বেশি ঝুঁকিপূর্ণ।
পেরিগ্রিন ছোঁ মারলো না।
কিন্তু পরিশ্রম বৃথা যায়নি।
ফ্যালকনরা চায়, ওর শিকার খোলা জায়গায় বেরিয়ে আসুক।
আর ম্যানহাটন তো পানি দিয়ে ঘেরা।
এখানে এসে বাজির দর পাল্টে যায়। পেরিগ্রিনের পাল্লা এখানে ভারী।
সারা বছর পর্যাপ্ত শিকার থাকার ফলে এখানে ফ্যালকনদের আস্তানা গড়তে মাত্র ৪০ বছর লেগেছে।
আর এই আকাশছোঁয়া দালানের মাঝে ওরা বনের কাজিনদের চেয়ে বেশি সফল।
ভারতের মুম্বাইতে প্রায় ২ কোটির বেশি মানুষের বসবাস।
আর এখানে শিকারী আছে, যাদেরকে দেখা না গেলেও ভয়ের উপযুক্ত কারণ আছে।
মাংসাশী প্রাণীর দল পর্যাপ্ত সহজ শিকারের লোভে ঘুরঘুর করে।
লেপার্ড!
প্রত্যেক রাতে, অন্ধকারে ওরা শিকারে বের হয়।
এরা কিন্তু বিশাল প্রাণী।
আর এরা ক্ষুধা মেটাতে বড় শিকার খুঁজছে।
এদের ভালো করে দেখতে হলে বা শিকারের আচরণ জানতে হলে...
...আপনার নাইট-ভিশন ক্যামেরা লাগবে।
এখানে লেপার্ডরা গত ২৫ বছরে প্রায় ২০০ মানুষকে আক্রমণ করেছে।
কিন্তু মানুষ এদের মূল শিকার নয়।
এই লেপার্ডগুলো আরেকটা জিনিস খুঁজছে।
শূকর।
লেপার্ডরা এই গৃহপালিত পশুদেরকে শিকার করতে পছন্দ করে, যেগুলোকে মানুষই ব্যাপক হারে এনেছে।
শূকরেরা নিজেদের পরিবারকে কাছাকাছি রাখে।
শহরের অবিরাম গুঞ্জন এদের পক্ষে কাজ করে।
ওদের আসার শব্দ চাপা পড়ে যায়।
আর লেপার্ডরা এই সুযোগে সারা শহরেই শিকার চালায়।
অধিবাসী হিসেবে এরা বেশ সফল।
সত্যি বলতে, পৃথিবীর সবচেয়ে বেশি লেপার্ডের বসতি ঠিক এখানেই।
শুধু খাবারের খোঁজেই যে বন্য প্রাণীরা শহরে আসে, তা নয়।
শহরগুলো আশেপাশের গ্রামের চেয়ে কয়েক ডিগ্রি বেশি উত্তপ্ত।
আর রোমের ডিসেম্বরে, একটি প্রাণী এই অতিরিক্ত তাপের পূর্ণ সদ্ব্যবহার করছে।
আর এর উপস্থিতির চিহ্নও পরিষ্কার।
শীতের এক সকালেই, দশ টন বিষ্ঠা ঝরে পড়ে পুরো শহরে।
স্টার্লিং!
বিকেলে ওরা শহরের উষ্ণতায় ফিরে আসে।
সারাদিন আশেপাশের গ্রামে খাওয়াদাওয়ার পর।
ওদেরকে অবশ্যই নিজ নিজ গাছে/বাসায় পৌঁছুতে হবে।
কিন্তু যারা আগে আসে, তারা সবচেয়ে বিপদে থাকে।
শিকারী পাখির বিপদ!
তাই, ওরা অন্যদের জন্য অপেক্ষা করে।
একতাই বল!
গোধুলি লগ্নে, আকাশ ছেয়ে যায় এক মিলিয়ন স্টার্লিং দিয়ে।
এরপর শুরু হয় প্রকৃতির অন্যতম চোখ ধাঁধানো এক দৃশ্য।
কীভাবে বা কেন এরা এই উড়াল প্রদর্শনী করে...
...তা আমরা পুরোপুরি জানি না।
শেষ পর্যন্ত, ওরা দল বেঁধে নিচে নেমে আসে...
... এবং নিজেদের প্রিয় বৃক্ষে অবস্থান নেয়।
এই ঠাণ্ডা শীতের রাতে শহরের উষ্ণতাটুকু জীবন-মৃত্যুর ফয়সালা করে দিতে পারে।
শহর আশ্রয় এবং পর্যাপ্ত খাদ্য তো বটেই, চাকচিক্যও দিতে পারে।
এই টুকরো বস্তুগুলো অত্যন্ত সতর্কতার সাথে বেছে নিয়েছে...
...একটি পাখি; এগুলোর উজ্জ্বলতা আর রঙের জন্য।
এই মস্ত আবাসপক্ষী (great bowerbird) এক দশকেরও বেশি সময় ধরে...
...এই সংগ্রহশালা তৈরি করেছে, যার বেশির ভাগই মানবনির্মিত।
গলফ কোর্স, টাউনসভিল, অস্ট্রেলিয়া!
সে তার বিশাল আবাসটাতে আরেকটু চোখ বুলিয়ে নিচ্ছে।
যাতে সে ঘুরতে আসা কোনো মাদীকে পটাতে পারে।
সে প্রতিদিন দুই ঘণ্টা লাগিয়ে নিজের সংগ্রহগুলোর পুনর্বিন্যাস করে।
হয়তো এটাকে আরেকটু ওদিকে নিলে ভালো দেখাবে।
কিন্তু মনে হচ্ছে, কী যেন একটা নেই।
শহরে গিয়ে নতুন করে সংগ্রহ না করে...
...সে ঠিক করলো প্রতিবেশীর সংগ্রহ লুট করবে।
কাপড় আটকানোর ক্লিপ! জোস!
আর একটা উজ্জ্বল খেলনা গাড়ি।
ধরা খেলে খবর আছে!
মালিক ফিরে এসেছে।
কিন্তু একটা আবাসের জন্য ঝুঁকি নেয়া যায়!
একটা বিশেষ জিনিসের দিকে ওর চোখ আটকে গেছে।
মালিক যাওয়া পর্যন্ত অপেক্ষা করতে হবে।
এটাই ওর সুযোগ।
সত্যিকারের একটা সম্পদ! একটা রক্তিম হৃদয়।
"এ হৃদয় শুধু আমার"।
মঞ্চ এখন মাদী অতিথিদের জন্য প্রস্তুত।
ওর ভাগ্য খুলেছে হয়তো।
এবার পটানোর পালা।
সে নিজের সেরা জিনিসগুলো দেখাচ্ছে।
"এই ছোট্ট প্লাস্টিক পাইপটা ভাল্লাগে, সোনা?"
"নাকি রঙিন সূতো নেবে গো?"
কিন্তু ওর অতিথি খুব একটা পাত্তা দিচ্ছে না।
"কাঁটা চামচ?"
"ম্যাডাম?"
কিছুতেই কাজ হচ্ছে না।
কোথাও একটা ঘাপলা আছে।
ওর আসল তাসটা এখনো হাতে আছে।
সেই রক্তিম হৃদয়!
শেষ চেষ্টা হিসেবে, সে মাথার গোলাপি ঝুঁটি মেলে ধরলো।
এটা ওর প্রাপ্তবয়স্ক হবার চিহ্ন।
কিন্তু সে একটা ভুল করেছে।
এটা কোনো মাদী নয়।
এটা ছোটো নর যে মাথার ঝুঁটি এখনো গজায়নি।
আর সে রক্তিম হৃদয় নিয়ে পালাচ্ছে।
শহরে যৌনসঙ্গী পাওয়া সহজ নয়।
পরিবারের ভরণপোষণও শহরে কঠিন।
টরন্টোর গ্রীষ্মকাল।
আর এই মা রেকুন'টা গাছের ডাল ছেড়ে এই ছাদে বাসা বেঁধেছে।
দু মাস আগে জন্ম দিয়ে সে বাচ্চাদেরকে এই চিমনির উষ্ণতায় আর নিরাপত্তায় রেখেছে।
এখন বাচ্চাগুলোর সাইজ চিমনিতে থাকার উপযুক্ত না।
এটাই মা হিসেবে ওর প্রথম চ্যালেঞ্জ।
এখন নতুন বাসা খোঁজার পালা।
ওর বাচ্চাকে মাটিতে নামাতে হবে।
কিন্তু গাছ বেয়ে সহজভাবে নামার বদলে ওকে একদম লম্বালম্বি নামতে হবে।
আঁকড়ে ধরার মত তেমন কিছু নেই এখানে।
ওর সন্তান প্রথমবারের মত এই শহুরে পরিবেশ দেখছে...
...ভয়ংকর ৩০ ফুট ওপর থেকে।
ওকে নামালেই হ্যাপা শেষ!
ওর ভাইবোনগুলো ইতোমধ্যেই এলাকা ঘুরে দেখতে ব্যস্ত।
আর ওদের শেখার অনেক বাকি!
এই ব্যাটা পেছনের একটা গলিতে গিয়ে আটকে গেছে।
মা এলেন উদ্ধার করতে, দেখালেন কী করতে হয়।
এই তো, এইভাবে!
রেকুনরা সুবিধাবাদী।
আর ওরা ঘুরেটুরে দেখতে বেশ আগ্রহী।
কিন্তু ওদেরকে খুব দ্রুত শিখতে হবে...
...... কীভাবে এই অদ্ভুত নতুন বিপদসংকুল পরিবেশে খাপ খাওয়াতে হয়।
আবারো মা উদ্ধার করতে এগিয়ে এলেন।
শহুরে রেকুনরা যে সমস্যা সমাধানে গ্রাম্যদের চেয়ে দক্ষ, সেটা প্রমাণিত।
যখন খাবারদাবারের সুবিধা এত বেশি, তখন সেটার জন্য কসরত করাটা...
...বিফলে যায় না।
শহুরে জীবনের জটিলতায় জয়ী হয় চালাকরাই।
কিন্তু মানুষদের সাথে দিনের বেলায় লাগতে হলে শুধু চালাক হলে চলে না।
সাহস লাগে।
উদ্যমী এক বানর প্রজাতি ভারতের জয়পুর শহরে বসত গেড়েছে।
রেসাস ম্যাকাক (The Rhesus macaque)
কিন্তু কীভাবে এই রসালো ফলগুলোতে কামড় বসানো যায়?
প্রত্যেক সকালে বাহিনী রওনা হয়, একই পথ ধরে...
...শহুরে জঙ্গলের মাঝ দিয়ে। ঠিক যেভাবে মানুষেরা করে!
তাহলে মাঝে মাঝে ট্রাফিক জ্যাম তো লাগবেই।
বাজারে পৌঁছানো মাত্রই ঝামেলার শুরু।
বুদ্ধিমান এবং অকুতোভয়- দুটোই হওয়া চাই, যদি মানুষকে তাদের এলাকায় হারাতে হয়।
দিনে-দুপুরে ডাকাতি।
কিছু প্রাণী আছে, যাদেরকে শহরে অত্যন্ত বিপদজনক মনে করা হয়।
ছোপযুক্ত হায়েনা (Spotted hyenas)
এদেরকে সবাই ভয় পায়।
ইথিওপিয়ার হারার এলাকার সীমানায়...
... দুটো দল লড়াই করতে প্রস্তুত হচ্ছে। লক্ষ্য - একটা সম্পদের দখল নেয়া।
প্রত্যেক দলে প্রায় ৬০টা করে হায়েনা আছে।
লড়াইটা সমানে সমান।
তিন ঘণ্টা ধরে ধাওয়া-পাল্টা ধাওয়ার পর...
...হারু পার্টি পালিয়ে গেলো।
আর বিজয়ীরা নিজেদের পুরস্কার নিতে এগিয়ে গেলো।
ওরা এই শহরে ঢোকার অধিকারের জন্য লড়ছিলো।
প্রাচীরের ভেতরে ঢুকে ওরা একটা জায়গার দিকে রওনা দিলো।
আর ওরা জানে, ঠিক কীভাবে সেখানে যেতে হয়।
পুরনো মাংসের বাজার।
পশুর লাশের গন্ধে এখানকার বাতাস ভারী হয়ে থাকে।
এই রীতি চলছে প্রায় ৪০০ বছরেরও বেশি সময় ধরে।
মানুষ কসাইরা অপ্রয়োজনীয় হাড্ডি ফেলে দেয়।
আর হায়েনাগুলো সেটার ব্যবস্থা করে।
শুধু এই প্রাণীর পক্ষেই এটা সম্ভব।
আর কারোই হাড় ভাঙার মত এত শক্তিশালী চোয়াল নেই।
মানুষ আর পশুর এই সম্পর্ক এখন আরেক কাঠি সরেস হয়েছে।
ইউসুফ হায়েনাদেরকে তার বাড়িতে ডাকছে।
সে এবং তার আগের ৫ প্রজন্ম হায়েনাদেরকে খাওয়াচ্ছে...
...নিজের হাতে।
এখানকার অধিবাসীরা বিশ্বাস করে যে, হায়েনারা অত্যন্ত জরুরি আরেকটা সেবা দেয়।
রাস্তায় ঘুরে বেড়ানো মন্দ আত্মাদেরকে সাবাড় করে।
এরা বন্য এবং হিংস্র প্রাণী!
কিন্তু শহরের দেয়ালের ভেতরে এলেই এরা একদম ভিন্ন আচরণ করে।
আফ্রিকার অন্য সবখানে সবাই এদের আতংকে অস্থির!
কারণ এরা গরুছাগল খেয়ে ফেলে, মাঝে মাঝে ছোটো বাচ্চাদেরকেও।
এরা হয়তো পৃথিবীতে সবচেয়ে নিন্দিত প্রাণী।
কিন্তু এই হারারে মানুষের সাথে তাদের সম্পর্ক পুরোপুরি শান্তিপূর্ণ।
ওরা মানুষের আস্থা অর্জন করতে পেরেছে।
মানুষের ভয় চলে যাওয়ার ফলে একটা প্রাণী সবরকম শহরে ছড়িয়ে পড়েছে।
এবং ব্যাপক সংখ্যায়ও বটে।
কবুতর হচ্ছে এখন পর্যন্ত সবচেয়ে সফল শহুরে পাখি।
ফ্রান্সের দক্ষিণে আলবি শহরে কবুতরেরা নদীতে স্নান করতে আসে।
ওরা নিজেদের পাখনা পরিপাটি করে শহুরে ধুলো পরিষ্কার করে...
...আর একটু শীতল হয়।
কিন্তু মৃত্যু ওঁত পেতে থাকে।
কবুতরেরা যে কারণে সফল, সেটারই সুবিধা নেয় একটা শিকারী।
আর সেই কারণ, তাদের ভয়ের অভাব।
গোসলের সময় কবুতরের পালক থেকে তেল বয়ে যায়, সেটা টের পেয়ে যায় একজন!
দানবীয় ওয়েলস ক্যাটফিশ।
মাত্র ৪০ বছর আগে এখানে ছাড়ার পর এরা ব্যাপক সংখ্যায় বৃদ্ধি পেয়েছে।
আঞ্চলিক মাছদেরকে সাবাড় করা প্রায় শেষ!
এখন এরা কবুতরের স্বাদ পেয়ে গেছে।
ওদের দৃষ্টিশক্তি দুর্বল, তাই দাঁড়ি দিয়ে শিকারের গতিবিধি আঁচ করে।
এটা শিকারের একদম নতুন আর মৌলিক কৌশল।
কারণ, এরা সাধারণত জলাশয়ের তলায় থাকে।
শহরে হাজার বছর কাটিয়ে দেয়ার পর, এখন কবুতরদেরকে মাছ এড়িয়ে চলা শিখতে হচ্ছে।
আমাদের শহরগুলো সদাই পাল্টায়, মাঝে মাঝে খুব দ্রুতই।
আর প্রাণীদেরকে মানিয়ে নিতে হয়।
নয়তো বিলুপ্ত হতে হয়।
সাম্প্রতিক সময়ের সবচেয়ে বড় পরিবর্তনটা এসেছে ১৪০ বছর আগের একটিমাত্র আবিষ্কার থেকে।
বৈদ্যুতিক বাতি।
এটা দিনদিন আরো শক্তিশালী হচ্ছে।
আমার সড়কগুলো আলোয় ঢেকে গেছে।
শহরের সবখানেই শুধু বাতি আর বাতি!
এমনকি মাটির নিচেও।
দিন আর রাতের পার্থক্য বোঝা দুরুহ হচ্ছে দিনদিন।
আর সেটা বন্যপ্রাণীদের ওপর গভীর প্রভাব ফেলছে।
বন্য অঞ্চলে আলোই অনেক কাজের সূত্রপাত ঘটায়।
পূর্ণিমার রাতে শত শত বাজচঞ্চু কচ্ছপ (Hawksbill turtle) এর ছানা...
...বালির নিচে নিজেদের নিরাপদ আঁতুড়ঘর থেকে বেরিয়ে আসে।
ওদের সহজাত স্বভাব হচ্ছে যত দ্রুত সম্ভব সাগরে চলে যাওয়া।
আর ওদেরকে পথ দেখায় পানিতে প্রতিফলিত চাঁদের আলো।
কিন্তু এই ছানাটা ধন্দে পড়ে গেছে।
সে উল্টো দিকে যাচ্ছে।
উজ্জ্বল আলো তো স্থলের দিক থেকে আসছে।
আর এই ছানাগুলো উল্টোপথে সেই আলোর দিকে যাচ্ছে।
শিকারীরা ওঁত পেতে বসে আছে।
কাঁকড়াগুলো এখন সরাসরি বাতির নিচে গর্ত খুঁড়ে বাস করে...
...এবং শিকারের অপেক্ষা করে।
কোনো ছানা যদি পালিয়েও যায়...
... তবু বিপদ শেষ হয় না।
আলোগুলো আরো ধন্দময় হয়ে উঠেছে।
এই সৈকতের ৮০% ছানা এখন শহরের আলোর জন্য দিশা হারিয়ে ফেলে।
সড়ক হয়ে যায় অনেকের শেষ ঠিকানা।
কয়েকশো আটকে যায় নালায় প্রতি রাতে।
স্থলে এত পথ চলার কারণে সে মারাত্মক ক্লান্ত!
এই ছানাটি যে রাত পার করতে পারবে, সেই সম্ভাবনা ক্ষীণ।
এই কচ্ছপটা অগণিত প্রজাতির একটি কেবল...
...যারা শহুরে পরিবেশের পরিবর্তনের সাথে খাপ খাইয়ে নিতে পারছে না।
শুধু কয়েকটা প্রাণী আমাদের পাশাপাশি টিকে থাকার উপায় খুঁজে পেয়েছে।
প্রত্যেক ১০ বছরে ব্রিটেনের সমান এলাকা কনক্রিটের জঙ্গলে ছেয়ে যায়।
কিন্তু এরকম না হলেও হয় কিন্তু।
এমন শহর কি বানানো যায় না যেটা প্রকৃতির সাথে সংগতিপূর্ণ হবে?
কীভাবে বন্যপ্রাণীদেরকে ফিরিয়ে আনবো, বা আদৌ আনবো কিনা, সেই সিদ্ধান্ত আমাদের।
এই গাছটাকে প্রায় ৩০ তলার ওপরে ওঠানো হচ্ছে।
এরকম প্রায় ৮০০টা গাছ দিয়ে মিলান শহরে উল্লম্ব বন তৈরি করা হচ্ছে।
এই পরিমাণ গাছ দিয়ে ২ হেক্টর বন ঢেকে যেত।
কিন্তু এখানে তার ১০ শতাংশ জায়গা দখল করেছে।
চাইলে, দেয়াল আর ছাদকে সবুজ করার মাধ্যমে ব্যাপক সমৃদ্ধ বাসস্থান তৈরি সম্ভব।
একটা শহর আছে যেখানে এই আইডিয়া বড় আকারে কাজে লাগানো হচ্ছে।
সিংগাপুর।
২ মিলিয়ন গাছ লাগানো হয়েছে এখানে, গত ৪৫ বছরে।
এখানকার প্রজাতির সংখ্যা পৃথিবীর যে কোনো শহরের চেয়ে বেশি।
আর এই চর্চাটা শহরের সব প্রান্তেই আছে।
জলপথ পরিষ্কার করা হয়েছে এবং কোমলাবরণ ভোঁদড় (Smooth coated otter) ফিরে এসেছে।
কিন্তু হয়তো শহুরে বনায়নের সবচেয়ে চটকদার উদাহরণ হচ্ছে ওদের সুপার ট্রি'র ঝোপ।
এই ১৫০ ফুট উঁচু ধাতব কাঠামোটি এখন প্রাণবৈচিত্র্যে ভরপুর।
বাওন্তি গাছ লাগানো হয়েছে বাইরের শাখাগুলোতে।
আমরা পরিকল্পনা করে এই নতুন শহুরে বিশ্ব বানিয়েছি...
...তবে অন্যদের কথা মাথায় রেখে।
জায়গা বানাও, প্রাণীরা আসবে।
এটা কি আমাদের ভবিষ্যত শহরের চিত্র?
বন্য প্রাণীদের পক্ষে এই গ্রহের শহরগুলোতে খেয়েপরে টিকে থাকা সম্ভব।
আমরাই তো এই শহুরে বিশ্বের নির্মাতা।
আমাদের অর্ধেকেরও বেশি এখন শহরে বসবাস করে।
আমার বাসাও এখানেই, এই লন্ডন শহরে।
এই দানবীয় শহরটা দেখলে, গ্রহটার ভূপৃষ্ঠ পাল্টে দেয়ার ক্ষমতা দেখলে...
...সত্যিই অবাক হতে হয়।
আবার একটু থমকেও যেতে হয়।
এটা আমাকে মনে করিয়ে দেয় যে প্রকৃতির আত্মীয়তা ভুলে যাওয়া কত সহজ!
অথচ এই আত্মীয়তার ওপরেই...
...মানবজাতির এবং প্রাকৃতিক বিশ্বের ভবিষ্যৎ নির্ভর করছে।
আমাদেরই দায়িত্ব, নিজেদের সবটুকু ক্ষমতা দিয়ে...
...এমন একটা গ্রহ তৈরি করা, যা শুধু আমাদের নয়...
...বরং পৃথিবীর সকল প্রাণীর বাড়ি হবে।
৩......২......১
বন্যপ্রাণী ফিল্মকর্মীদের জন্য শহরের পরিবেশে কাজ করার অভিজ্ঞতাটা একদমই আলাদা ছিলো।
দুটো দল একদম ভিন্ন দুটো অভিযানে বেরিয়ে পড়লো।
মার্ক আর লুইস এই প্রথম ভারতে এসেছে।
মোপেড পার করেছি, থামার লক্ষণ নেই।
এখনো চলছি, খোদা রে!
আবার জিগায়, ভারত জিন্দাবাদ।
টীমের সবাই মিলে সেই বানরগুলোর অন্তরঙ্গ দৃশ্য ধারণ করতে চায়...
...যারা বন ছেড়ে শহরের হৈ-হুল্লোড়ের মধ্যে থাকতে এসেছে।
মানতেই পারছি না যে এই ম্যাকাকগুলো শান্তির জীবন ছেড়ে এই হাঙ্গামা বেছে নিয়েছে।
কিন্তু এরা ভালোই আছে। আসলে, এই গোলমালে আমার চেয়ে বেশি আরামে আছে ওরা।
হ্যাঁ, হ্যাঁ।
বানরদের জগত দেখার জন্য মার্ক নতুন কৌশল নিয়েছে যাতে ক্যামেরা স্থির রাখা যায়...
...এবং কড়া একশন দেখা যায়।
আমার মনে হয়, মার্ক আর লুইসের কাজটা বেশ কঠিন।
লাখ লাখ টাকার ক্যামেরা নিয়ে রাস্তায় বসে থাকার কাজ!
আপনি বাঁচলে বাপের নাম!
একটা মহিলা ফুলকপি নিয়ে তোমার বামে দিয়ে যাচ্ছে, মার্ক।
- সরিয়ে দিও আমাকে। - তোমার বামে।
আমি বনেই সুন্দর, সত্যি বলতে।
এই জঙ্গলের ভাব পুরাই আলাদা। শুধু মানুষ, গাছ নাই।
এটা আসলেই...... অদ্ভুত।
৭০০ মাইল দক্ষিণে, মুম্বাইতে ক্যামেরাম্যান গর্ডন বুকাননকে...
...একদম ভিন্ন ফিল্মিং পন্থায় শহুরে লেপার্ডের শিকারের দৃশ্য ধারণ করতে হবে।
মানতে কষ্ট হয় যে এই মানুষের ভিড়ে, এত আনাগোণার ভেতরে...
...আধ মাইল বা এর চেয়েও কম দূরত্বে লেপার্ড আসবে।
প্রাণীগুলোর শুধু ঝলক ক্যামেরায় ধরা গেছে।
শুধু অবস্থান জানার জন্যেই ওর নতুন ইনফ্রারেড ক্যামেরা ফাঁদ লাগবে।
কম্পোজিশন ভালো লেগেছে? বেশ!
আর তুমি? শাটার স্পিড ঠিক আছে?
গর্ডনের আশা, এই ক্যামেরা ফাঁদগুলো ওদের শিকারের জায়গা বের করে দেবে।
বানরদেরকে খুঁজে পাওয়া অবশ্য সহজ।
আস্তে, রব। রব, রব, রব!
কিন্তু তাল মেলানো একদমই ভিন্ন ব্যাপার।
লাগিয়ে দিয়েছিলো প্রায়।
- ঝুঁকি বিশ্লেষণে তো এটা ছিলো না। - ছিলো আসলে।
- উরুর মাঝে গরুর কথা? - উরুর মাঝে গরু, হা হা!
এরা বনের বানরের চেয়ে অনেক সাহসী, অনেক শক্ত মনের।
এরা আমাদেরকে ভয় পায় না। এরা...... মানে, দেখুন একবার!
সে শূকরকে খোঁচাচ্ছে, ছাগলকে উস্কাচ্ছে, গরুকে উস্কাচ্ছে।
যাকে ইচ্ছা, তাকেই খোঁচাচ্ছে।
বানরগুলো এত সাহসী বলেই মার্ক এদেরকে রাস্তায় অনুসরণ করতে পারছে।
ছাদের ওপরে ওদের গতিবিধি রেকর্ড করার জন্য...
...ওদেরকে বিল্ডিং এর মাঝে তার ঝুলিয়ে ক্যামেরা টেনে নিতে হবে।
আর সেজন্য বেশ উদ্ভাবনী ক্ষমতা লাগবে।
এই নরম সাতসুমা (কমলার মত ফল)-টা ঐ পাশের দলের কাছে ছুঁড়ে মারতে হবে।
এভাবে চলবে, ছাদ থেকে ছাদে।
আমরা নিশ্চিত করেছি যাতে ছাদে কেউ না থাকে আর এটা নিরাপদে করা যায়।
রেডি?
হ্যাঁ।
হুম, হয়েছে, চলবে।
আমি ওটা উঠোনে ফেলেছি, একদম ঠিক জায়গায়।
মনে হয়, আমাদের তারের দৈর্ঘ্য এখন ৬০ মিটার।
পুরোটা ভ্রমণ করে ঘুরিয়ে ফিরিয়ে যা যা চাই, সব দেখতে পারবো।
চমৎকার গতিময় কিছু দৃশ্য আসার কথা।
সব পরিস্থিতিতেই বানরদের দুষ্ট জীবনের চিত্র ধারণ করছে ওরা।
আস্তে আস্তে ওদের চলাচলের পথটাও ধরতে পারছে।
কয়েক সপ্তাহের মধ্যে ম্যাকাকগুলো কর্মীদের সাথে খুব পরিচিত হয়ে গেলো।
আরে, বানর রে!
হইসে, বানর ব্যাটা, থাম।
ওরা দলের সাথে মিলেমিশে গেছে, আর মার্ক ওদের সাথে থেকেই ফিল্মিং করছে।
এখন এরা একদম ম্যাজিকের মত আচরণ করছে, একদম স্বাভাবিক। অসাধারণ!
- জোস, লুইস। - সেইরকম!
আর মুম্বাইতে, ক্যামেরা ফাঁদগুলো লেপার্ডের আগমনী এলাকা দেখাচ্ছে।
কিন্তু শহরে শিকারের কোনো দৃশ্য ধারণ করতে চাইলে...
...গর্ডনকে সর্বাধুনিক থার্মাল (তাপীয়) ক্যামেরা প্রযুক্তি ব্যবহার করতে হবে।
বিশ্বাসই হচ্ছে না যে এতকিছুর মধ্যে নাকি লেপার্ড আসবে!
অবশেষে, তুলনামূলক নীরবতা নেমে এলো।
আমি একটা নড়াচড়া দেখেছি। ঐ যে ঝোপের পেছনে!
জাস্ট একটা মিটিমিটি আলো। উষ্ণ রক্তের কিছু একটা।
এই তো।
লেপার্ড।
আরে জোস, দ্যাখো দেখি।
সে নিশ্চিত যে আমি আছি এখানে।
এরকম একটা দৃশ্যের জন্য হপ্তার পর হপ্তা অপেক্ষা করতে হয়।
একটা লেপার্ডকে এত কাছে আর এমন খোলামেলা পাওয়া সোজা কথা না!
আগামী মাসটা জুড়ে ক্যামেরার সাহায্যে গর্ডন অন্ধকারে দেখলো...
...এবং প্রথম ব্যক্তি হিসেবে শহুরে লেপার্ডের শিকারের দৃশ্য ধারণ করলো।
কিন্তু যাত্রার একদম শেষদিকে এসে সবচেয়ে স্মরণীয় ঘটনাটা ঘটলো।
ব্যাটা কী বিশাল রে, বাবা!
সে আসছে, সে আসছে। এগিয়ে আসছে।
আরে বাবা, আজব!
সে মাত্র তিন মিটার সামনে।
এই, ব্যাটা!
আমার বুক ধুকপুক করছে।
হয়ে গিয়েছিলো প্রায়!
কখনো কোনো লেপার্ডের এত কাছে আসিনি।
অধিকাংশ শহুরে প্রাণীদের ক্ষেত্রেই এটা সত্যি যে...
... মানুষের উপস্থিতির জন্যেই কিছু প্রাণী সুবিধা ভোগ করে।
আর আমার কাছে এটা অবিশ্বাস্য মনে হয় যে...
...সেই প্রাণীগুলোর একটা হচ্ছে লেপার্ড।
শুধু গর্ডনই যে শহরে বন্যপ্রাণীর ছোঁয়ায় আশ্চর্য হচ্ছিলো, তা নয়।
যোধপুরে, ল্যাঙ্গুরদেরকে ফিল্মে তুলতে গিয়ে...
...বানরদের টীম অসাধারণ একটা সম্পর্ক দেখলো...
...ভারতের শহরগুলোর মানুষ আর প্রাণীর মধ্যে।
এরা এত সহনশীল! অসাধারণ!
এতে ওদের ওপরেও একটা প্রভাব পড়লো।
বাহ, চমৎকার!
আসলেই, চমৎকার!
ভারতে এলে বোঝা যায় যে, শহরে বন্যপ্রাণী আসতে দিলে...
...এদেরকে আপন করে নিলে এ ধরনের পুরস্কার পাবেন।
অভাবনীয় সম্পর্ক গড়তে পারবেন চমৎকার প্রাণীদের সাথে! অদ্ভুত!
ব্যাপারটা আশ্চর্যজনক!
কারণ, কর্মীরা বন্যপ্রাণীদের সাথে সবচেয়ে অসাধারণ সময় কাটালো শহরে এসে।
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda